**Tájékoztató  
Lövő Község Önkormányzata  
2021. évi költségvetésének I. féléves végrehajtásáról**

**Tisztelt Képviselő-testület!**

Lövő Község Önkormányzata képviselő-testületének egyetértésével a polgármester egy 2021. február 23-án megalkotta a község 2/2021.(III.03.) számú rendeletét a 2021. évi költségvetésről 842 319 133 Ft bevételi és kiadási főösszeggel, 342 417 075 Ft előző évi maradvánnyal és 18 078 627 Ft általános tartalékkal.

Lövő Község Önkormányzata és intézményeinek 2021. I. félévi gazdálkodásához a pénzügyi fedezetet folyamatosan biztosítottuk. A kötelező feladatainknak eleget tettünk, 2/2021.( III.03.) költségvetési rendeletben elfogadott kiadásaink fedezete rendelkezésünkre állt. Gazdálkodásunk stabil.

Bankszámlánk és pénztárunk nyitó egyenlege 2021. január 1-jén 315 500 517 Ft volt, záró egyenlegünk június 30-án 322 389 684  Ft.

2021. június 30-ig a 2021. évi költségvetés nem került módosításra.

**Az önkormányzat bevételi előirányzatainak teljesülése az I. félév folyamán**

**Az önkormányzat működési támogatása**

Eredeti előirányzat 842 319 133 Ft  
Módosított ei. 850 131 639 Ft  
Teljesítés 664 085 703 Ft 78,12 %

Az önkormányzat éves bevételi előirányzata, a finanszírozási bevétel figyelembe vételével 78,12 %-ban teljesült. Ebből módosított költségvetési bevétel 507 714 564 Ft, finanszírozási bevétel az előző évi maradvány igénybevétele 342 417 075 Ft.

A félév folyamán a bevételi előirányzatok módosítására a központi költségvetési támogatás emelkedése miatt került sor.

Települési önkormányzatok kiegészítő támogatása címen egyszeri 4 090 078 Ft kaptunk , valamint a havi bontásban az önkormányzatnak utalt szociális ágazati pótlék érkezik. A kiegészítő támogatás az önkormányzat általános működésére használható, egyelőre az általános tartalékba került kiadási oldalon. A szociális ágazati pótlék a költségvetés kiadási oldalán a törvény szerinti illetmény és a munkaadókat terhelő járulék , valamint a államháztartáson belüli pénzeszköz átadás sorokba épült be.

**Közhatalmi bevételek**

Eredeti előirányzat 228 947 787 Ft  
Teljesítés 188 683 206, 82,41 %

A vagyoni típusú adók befizetése évente 2 részletben történik március és szeptember hónapban, teljesítésük 50,98 %-os. Az adófizetési morál jó, az első félévben elvárt adó összege befolyt az önkormányzat számláira.

Helyi iparűzési adó: az adóalap 2021. évre 19 244 345 827 Ft, az adó mértéke 1,7 %, a számított adóerőképesség 269 420 842 Ft. Az éves előirányzat 2020. évi teljesítési adat alapján 226 097 787 Ft, a teljesítés 82,76 %.

**Az önkormányzat működési (saját) bevételei**Eredeti előirányzat 52 527 439 Ft   
Teljesítés 24 688 142 Ft , 47,00 %

Az előirányzat-módosításra a félév folyamán kamatbevétel címen került sor.  
Az önkormányzat 2019. évben vásárolt a Magyar Államkincstár megkeresésére Önkormányzati Magyar Államkötvényt, mely fix kamatozású, éves kamatfizetésű állampapír. Az értékpapírra elszámolt kamat kincstári értesítés alapján 244 889 Ft.

2021. I. félév mérlegében kimutatott vevő követelésünk 450 721 Ft, lejárt követelésünk nincs.

**Felhalmozási bevételek:**

2021. évi költségvetésben 42 000 000 Ft került előirányzásra ingatlan eladás címen, építési telek értékesítésből. Telekértékesítésre még nem került sor, jelenleg a közművesítés folyik.

**Finanszírozási bevételek**

Előző évi költségvetési maradvány 342 417 075 Ft. Ebből 334 498 154 Ft az önkormányzatnál képzett maradvány, 6 402 647 Ft a Lövői Napsugár Óvoda, 1 516 274 Ft a Lövői Közös Önkormányzati Hivatal maradványa. Az intézményeknél képződött költségvetési maradványt az önkormányzat nem kérte vissza, a maradvány a 2021. évi költségvetésben az irányítószervi támogatás címen átadott támogatás összegét csökkenti.

**Kiadásainkról részletesen:**

A 2021. évi költségvetési rendeletben előirányzott kiadások főösszege a fél év folyamán 842 319 133 Ft-ról 850 131 639 Ft-ra változott.   
Előirányzat módosításra egyrészt kincstártól kapott pótelőirányzat, másrészt a kiadási előirányzatok közötti átcsoportosítás miatt került sor.

**Személyi juttatás:**

Eredeti előirányzat 117 498 110 Ft  
Módosított előirányzat 118 084 701 Ft  
Teljesítés 55 125 006 Ft, 46,34 %

Az előirányzat módosulás oka, mint már korábban említettem, elsősorban a központi költségvetésből havi részletekben érkező pótelőirányzat, bérbe és munkáltatói járulékba épülő, szociális ágazati pótlék kiadási oldala.

A félév során változás történt az önkormányzatnál foglalkoztatottak létszámában. 2021. áprilisban karbantartónk kérte munkaviszonyának közös megegyezéssel történő megszüntetését. Álláshelyét még nem töltöttük be, a közterület gondozás, karbantartás feladatot jelenleg 1 fő megbízási szerződéssel foglalkoztatott látja. el.

**Dologi kiadások:**

Eredeti előirányzat 124 040 074 Ft  
Módosított előirányzat 128 117 795 Ft  
Teljesítés 42 427 202 Ft, 33,12 %

A félév folyamán a község játszótereinek előírás szerinti felülvizsgálatára került sor. A felülvizsgálat előírta egyes játszótéri elemek cseréjét. Ennek költsége nem került tervezésre a karbantartási szolgáltatások között, a hozzá kapcsolódó előzetesen felszámított forgalmi adó szintén megjelenik a dologi kiadások között.

**Ellátottak pénzbeli juttatásai:**

Eredeti előirányzat 3 450 000 Ft  
Teljesítés 1 428 884 Ft, 41,42 %

**Egyéb működési kiadások**

Eredeti előirányzat 167 850 209 Ft  
Módosított előirányzat 174 996 275 Ft  
Teljesítés 79 056 900 Ft, 45,118 %

A költségvetés módosítására „működési célú pénzeszköz átadás államháztartáson belülre” címen, valamint az általános tartalék soron volt szükség.

A szociális ágazati pótlék Családsegítő és Gyermekjóléti Szolgálatot megillető összege I. féléves összege jelenik meg a működési célú pénzeszköz átadás soron.

Általános tartalék címen kiadásként beépítésre került a központi költségvetéstől kapott kiegészítő támogatás pótelőirányzata.

**Felhalmozási kiadások:**

Eredeti előirányzat 404 505 749 Ft,   
Módosított előirányzat 400 331 259 Ft,   
Teljesítés 117 600 456 Ft, 29,38 %

Felhalmozási kiadásaink egy része csak az év második felében teljesülnek (+ ÁFA).

A félév folyamán már megvalósult fejlesztések:

* 0146/28. hrsz. „vízmű telephely” megvásárlása;
* 1 db laptop beszerzése (pm. hiv.);
* falugondnoki szolgálat ellátásához személygépkocsi vásárlása (finanszírozása Magyar Falu Program pályázat keretében történt);
* udvari fa tároló létesítése bölcsőde udvarra;
* irodabútor vásárlás (pm.hiv., védőnői szolgálat)

A beruházásokat és felújításokat részletezve a tájékoztatóhoz csatolt 10. számú melléklet tartalmazza.

Egyéb felhalmozási célú támogatás államháztartáson belülre címen az Alpokalja Kistérségnek adtunk támogatást 1 500 000 Ft erejéig „Kulturháló Komplex – Térségi kulturális, komplex együttműködési programok támogatása” című pályázatához pályázati finanszírozás megelőlegezéseként. A pályázati finanszírozás beérkezését követően az összeg visszafizetésre is került.

**Finanszírozási kiadások:**

Az önkormányzat 2019. évben vásárolt Önkormányzati Magyar Államkötvényt, ezek egy része ez évben lejárt. A futamidőre elszámolt kamat 244 889 Ft volt, melyből 240 000 Ft  
összegben további értékpapírt vásároltunk.

Az önkormányzat intézményei felé a költségvetésben meghatározott finanszírozási kiadásokat időarányosan, havonta teljesíti.

Féléves gazdálkodásunkról összegezve elmondhatom, hogy bevételi előirányzataink nagy részben időarányosan teljesültek, fedezetül szolgálva kiadásainkra.   
Kiadási előirányzataink a költségvetésben elfogadottak szerint alakultak, működésünk, gazdálkodásunk stabil, kötelezettségeinknek határidőre eleget teszünk.

A számszaki adatokat az 1.,2.,3.,4.,5.,6.,7.,8.,9.,10.,11. sz. melléklet tartalmazza.

Tisztelt Képviselő-testület!

Az előterjesztés alapján Lövő Község Önkormányzatának 2021. I. félévi költségvetéséről szóló beszámolót a kiegészítő táblázatokkal együtt a Képviselő-testületnek elfogadásra javaslom.

Lövő, 2021. szeptember 13.

Hollósi Gábor   
 polgármester